《建炎丞相成国吕忠穆公退老堂》
宋代·秦梓

钓璜大老旧家声，崧岳储精甫再生。乐道有心安畎亩，逢时无计避功名。

已扶皦日归黄道，欲养丹砂隐赤城。十里梅花千个竹，北窗高卧有馀清。

作者简介：（?—1146）江宁人，字楚材。秦桧兄。少有才名。徽宗宣和间进士。历知台、秀、袁、太平、常、湖六州，入朝除翰林院学士。出知宣州，移湖州，进资政殿学士。致仕归，恶桧之所为，徙居溧阳。时有柳下惠之誉。